
PANEVĖŽIO MIESTO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI
                     2020 METŲ VEIKSMŲ PLANO ATASKAITA

         
         Panevėžio miesto savivaldybės neformaliojo suaugusiųjų švietimo ir tęstinio mokymosi 2019–2021 m. veiksmų planas (toliau – Veiksmų planas) skirtas Panevėžio miesto plėtros 2014–2020 metų strateginio plano 2.1 tikslo „Užtikrinti aukštą švietimo paslaugų kokybę ir skatinti jaunimo užimtumą“ 2.1.1.7 priemonei „Plėsti suaugusiųjų neformaliojo švietimo paslaugas“ pasiekti ir Lietuvos Respublikos neformaliojo suaugusiųjų švietimo ir tęstinio mokymosi įstatymui įgyvendinti. Lietuvos Respublikos Seimo patvirtintoje valstybės pažangos strategijoje „Lietuva 2030“ numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje. 2020 m. siekiama, kad pagal šį rodiklį Lietuva užimtų 18, o 2030 m. ne žemesnę kaip 17 vietą tarp visų Europos Sąjungos šalių (dabar Lietuva yra 21 vietoje ir lenkia tik Bulgariją, Lenkiją, Slovakiją, Vengriją, Kroatiją). Neformalųjį suaugusiųjų švietimą Lietuvoje reglamentuoja Lietuvos Respublikos neformaliojo suaugusiųjų švietimo įstatymas. 
Veiksmų plano paskirtis – plėtoti neformalųjį suaugusiųjų švietimą ir tęstinį mokymąsi Panevėžio miesto savivaldybėje, sudaryti sąlygas suaugusiesiems mokytis visą gyvenimą. Siekiama tęsti 2018 m. įgyvendintą neformaliojo suaugusiųjų švietimo ir tęstinio mokymosi Panevėžio miesto savivaldybėje veiksmų planą – kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio mieste.
Veiksmų plano tikslas – kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio mieste.
Veiksmų plano uždaviniai:
· Sudaryti sąlygas suaugusiųjų bendrosioms kompetencijoms ugdyti ir formuoti teigiamas mokymosi visą gyvenimą nuostatas;
· sudaryti sąlygas suaugusiesiems įgyti kompetencijų, svarbių sėkmingai profesinei karjerai;
· sudaryti palankias sąlygas vyresnio amžiaus panevėžiečiams tenkinti savišvietos, meninius ir kultūrinius poreikius;
· telkti suaugusiuosius savanoriškai veiklai ir skatinti būti aktyviais demokratinės visuomenės piliečiais – dalyvauti  bendruomenės gyvenime atstovaujant socialinius, kultūros, ekonomikos, aplinkos apsaugos ir kt. interesus. 
· informacijos, skirtos motyvuoti suaugusiuosius dalyvauti mokymesi visą gyvenimą, prieinamumo didinimas. 
Kuriant veiksmų plano 2019-2021m.  tikslus, uždavinius, priemones dalyvavo Panevėžio neformaliojo suaugusiųjų švietimo koordinacinė grupė, Panevėžio švietimo centras, Trečiojo amžiaus universiteto Panevėžio fakultetas, Panevėžio miesto savivaldybės visuomenės sveikatos biuras, Panevėžio suaugusiųjų ir jaunimo mokymo centras,  Panevėžio miesto savivaldybės administracijos Švietimo ir jaunimo reikalų skyrius, Panevėžio miesto Elenos Mezginaitės  viešoji biblioteka, Lietuvos moterų lygos Panevėžio skyrius, Liekupio, „Už upės“ bendruomenės, Panevėžio politikių klubas „Veiklios moterys“, asociacija ,,Tautos skydas“, Lietuvai pagražinti draugijos Panevėžio skyrius, Panevėžio muzikos mokykla, Panevėžio Margaritos Rimkevičaitės profesinio rengimo centras.

                                   2020  metais įvykdyta veikla ir pasiekti rezultatai
	Tikslas -– kurti darniai veikiančią suaugusiųjų neformaliojo švietimo ir tęstinio mokymosi sistemą Panevėžio mieste.


	2020 m. uždaviniai, priemonės, veiklos
	Rezultatas

	1 uždavinys. Sudaryti sąlygas suaugusiųjų bendrosioms kompetencijoms ugdyti ir formuoti teigiamas mokymosi visą gyvenimą nuostatas.


	Priemonės 


	1.1. Atlikti neformaliojo suaugusiųjų mokymosi poreikių tyrimą (2020 m. dalyviai TAU PF)
	Įgyvendinta 2020 m. 
Rezultatas:  atliktas tyrimas padėjo įvertinti  TAU PF dalyvių mokymų ir veiklų  poreikį, palyginti su pasiūla.
Tyrimo imtį sudarė 97,8 proc. moterų ir 2,2 proc. vyrų.. Tyrimo dalyviai neformaliojo suaugusiųjų švietimą supranta kaip mokymąsi  lavinantį kūrybines galias ir gebėjimus, skatinantį tapti aktyviu visuomenės nariu, įgyjančiu ir tobulinančiu bendrąsias  kompetencijas.  Suaugusieji dalyvauja edukaciniuose renginiuose siekdami  ugdyti  savęs pažinimo, sveikatinamo/sveikos gyvensenos, pilietiškumo, IKT  kompetencijas.


	1.2. Parengti informaciją apie suaugusiųjų mokymosi galimybes Panevėžio mieste:  institucijas, organizacijas bei jų teikiamas paslaugas ir pristatyti informaciją apie suaugusiųjų mokymosi galimybes Panevėžyje įvairioms organizacijoms/įstaigoms, vietos bendruomenėms
	Rezultatai 2020 m. ir pagal poreikį bus tęsiamos veiklos 2021 m. 
Visuomenės sveikatos biuras organizavo diskusijas su socialiniais partneriais ir kitomis institucijomis dėl Covid-19 ligos suvaldymo, dėl pagalbos suteikimo NVSC, Savivaldybei (dėl mokymų organizavo visuomenei, įstaigoms, savanoriams. Dėl informacijos viešinimo miesto ir nacionalinei žiniasklaidai, televizijai, įstaigoms, organizacijoms ir kt.).

	1.3. Parengti ir įgyvendinti suaugusiųjų neformaliojo švietimo programas, skirtas kalbų, kompiuterinio, finansinio raštingumo, sveikos gyvensenos gebėjimams gilinti
	Rezultatai 2020 m. ir pagal poreikį bus tęsiamos veiklos 2021 m. 
 Panevėžio miesto Elenos Mezginaitės viešoji biblioteka. Skaitmeninio raštingumo mokymai pradedantiesiems, trukmė -18 val. („Prisijungusi Lietuva“): 16 įgyvendintų programų, 970 lankytojų.
Skaitmeninio raštingumo mokymai pažengusiems, trukmė - 6 val. („Prisijungusi Lietuva“): 43 įgyvendintos programos, 1384 lankytojai. 
2019 m. sukurta mokymų programa „Skaitmeninių nuotraukų apdorojimas ir saugus dalijimasis“. 2020 m. sukurtos mokymų programos: „Efektyvus laiko planavimas ir bendravimas“, „Sumaniau apsipirkime ir atsiskaitykime internetu“; „Būkime saugūs internete“; „Planuokime laisvalaikį internetu“; „Pristatymų rengimas“; „Skaičiuoklė darbui ir namams“. 
Karantino metu mokymai pažengusiems buvo vykdomi nuotoliniu būdu. Microsoft Teams pagalba mokymai įvyko 8 grupėms.
 Panevėžio  švietimo centras sudarė  2 vyresniojo amžiaus klausytojų grupes ir vykdė  teoriniai–praktiniai mokymai, skirto kompiuterinio raštingumo kompetencijomis gilinti,  kuriuose dalyvavo  26 klausytojai. (Karantino metu mokymui buvo organizuojami zoom platformoje)
Panevėžio  švietimo centras sudarė anglų kalbos 7 klausytojų grupes, įvyko 40 val. teoriniai–praktiniai mokymai, kuriuose dalyvavo 79 klausytojai, o 
3  klausytojų grupės turėjo 65 val. teorinius –praktinius mokymus, kuriuose dalyvavo 36 klausytojai.
Panevėžio miesto savivaldybės visuomenės sveikatos biuras vykdė šiuos projektus:  „Sveikatos stiprinimo programą, skirtą širdies ir kraujagyslių ligų ir cukrinio diabeto profilaktikai“ 
surengta 50 renginių, juose dalyvavo 1327 asmenys (Panevėžio miesto bendruomenių gyventojai, Panevėžio miesto TAU studentai, PASPĮ pacientai, 40-65 m. amžiaus rizikos grupės asmenys)., 9 renginius, skirtus onkologinių ligų profilaktikai, juose dalyvavo 216 sergančiųjų onkologinėmis ligomis ir jų artimieji
Buvo vykdoma sergamumo II tipo cukriniu diabetu prevencija (35/1319).
Lėtinių neinfekcinių ligų prevencijai, sveikatos stiprinimui iš Panevėžio miesto savivaldybės sveikatos
rėmimo specialiosios programos buvo vykdoma priemonė „Pėsčiųjų trasos Panevėžyje sukūrimas, palaikymas ir įkėlimas į mobiliąją programėlę walk15“,( tai galimybė pasinaudoti gražiomis, žaliomis, netaršiomis miesto erdvėmis ir suburti kuo daugiau panevėžiečių (suaugusiųjų ir senjorų) sveikatos stiprinimui). Šioje veikloje dalyvavo apie 250 dalyvių. Taip pat vyko gyventojų traumų ir sužalojimų prevenciniai mokymai bendruomenėse (1167 dalyvių), sveikos mitybos įgūdžių formavimas, daržovių vartojimo skatinimas (1299 dalyviai) fizinio aktyvumo skatinimas (2285 dalyviai), 360 vyresnio amžiaus žmonių (65+). „Supratimo apie mikroorganizmų atsparumą antimikrobinėms medžiagoms didinimas“, šiuose užsiėmimuose dalyvavo 1712 asmenys. Didelis dėmesys buvo skirtas Covid-19 ligos valdymui (savanorių ir visuomenės mokymai asmens higienos, užkrečiamųjų ligų prevencijos, izoliacijos ir kt. klausimais).


	1.4. Įgyvendinti neformaliojo švietimo programas, skirtas suaugusiųjų saviraiškai, meninei kompetencijai gilinti, pažintiniams poreikiams tenkinti
	Rezultatas 2020 m. Karantino metu dauguma renginių vyko virtualiose aplinkose.
Surengti 56 edukaciniai  renginiai kultūros darbuotojams, finansininkams, tėvams ir kt. suaugusiesiems, kuriuose dalyvavo 1083 dalyviai. Prasmingai ir aktyviai veikė Trečiojo amžiaus universiteto Panevėžio fakultetas. 2020 m. įvyko 300 įvairaus formato TAU PF švietėjiškų renginių, kuriuose dalyvavo 15 453 dalyviai. Daugiausia dėmesio suaugusieji skyrė IT gebėjimams plėtoti, sveikai gyvensenai, Lietuvos istorijos ir kultūros pažinimui, kalbų (anglų, vokiečių, lenkų, prancūzų, lietuvių) mokymuisi.  Plėtota tarpinstitucinė partnerystė su šalies ir miesto institucijomis: muziejais, bibliotekomis, aukštosiomis mokyklomis. Inicijuoti, su partneriais parengti ir laimėti projektai:, „Kartu stipresni“, „Veikime kartu“, „Ieškantys žinių ir bendrystės“, „Bendro tikslo siekime kartu (tretieji mokslo metai)“. Toliau vykdomi ES projektai ,,Sociokultūrinės veiklos ir savitarpio pagalbos klubas „Sau ir bendruomenei" bei „Sau ir bendruomenei”. Erasmus+ programos mobilumo projektas 
„Brandus amžiaus - ne riba tobulėjimui“
Nr. 2019-1-LT01-KA104-060229


	1.5. Organizuoti Suaugusiųjų švietimo savaitę savivaldybėje.
	Rezultatas: 2020 metais lapkričio 14-22  d. vyko dvidešimt pirmoji   Suaugusiųjų mokymosi savaitė „Susitikime mokytis. Kartu mes galim!“. Panevėžio švietimo centras,  Panevėžio miesto neformaliojo suaugusiųjų švietimo koordinacinė grupės nariai, Panevėžio suaugusiųjų ir jaunimo mokymo centras aktyviai įsitraukė į judėjimą.


	2.Uždavinys. Sudaryti sąlygas suaugusiesiems įgyti kompetencijų, svarbių sėkmingai profesinei karjerai


	 Priemonė

	2.1.Įgyvendinti pedagogų ir kitų su vaikais dirbančių specialistų kompetencijų tobulinimo programas.
	Rezultatas: 2020 m. Karantino metu mokymai vyko virtualiose aplinkose.
 Pagilintos pedagogų profesinės, bendrosios ir asmeninės kompetencijos. Kartu su mokyklų vadovais, atsakingais už pedagogų profesinį tobulėjimą, metodinių grupių pirmininkais, pedagogais parengtos 184 pedagogų profesinio tobulėjimo programos,  įgyvendinti 463 edukaciniai renginiai, kuriuose pedagogai bei kiti mokyklų darbuotojai plėtojo profesines ir bendrąsias kompetencijas. Parengtas ir laimėtas tarptautinis „Erasmus+2“ pagrindinio veiksmo (KA2) strateginės partnerystės projekto Nr. 2019-1-LT01KA204-060494 „SUPport of Problem-solving mentality in lifelOng leaRning for Trainers“ projektas   "SUPPORT", sėkmingai įgyvendintas tarptautinis projektas „Take action today to stop the Bullying! Build bridges between Peers“ (KA201  Nr. 2017-1-ES01-KA201-038486), tęsiamos nacionalinio projekto „Inovacijos vaikų darželyje“(Nr. 09.2.1-ESFA-V-726-01-0001) ,,Priešmokyklinio ugdymo metodinės medžiagos priemonių rinkinių rengėjų mokymai“ veiklos. 
 

	2.2. Įgyvendinti suaugusiųjų neformaliojo švietimo programas, skirtas profesiniams įgūdžiams įgyti arba patobulinti.




	Rezultatas:  Panevėžio  švietimo centras organizavo tęstiniai   mediatorių mokymai , kuriuose dalyvavo Panevėžio miesto bibliotekų  darbuotojai, teisininkai, Panevėžio Kolegijos darbuotojai (20 klausytojų).

	 3.Uždavinys.   Sudaryti palankias sąlygas vyresnio amžiaus panevėžiečiams tenkinti savišvietos, meninius ir kultūrinius poreikius.

	Priemonė. 

	3.1. Užsienio kalbų (anglų, vokiečių, prancūzų, lenkų).
	TAU PF veikla 2020 m. ( nuo lapkričio mėn. buvo stabdoma veikla)
102 TAU PF studentai gilino užsienio kalbų gebėjimus:
· anglų kalbos –  42 dalyviai, keturios  mokymosi grupės,
· vokiečių kalbos – 27 dalyviai, trys mokymosi grupės,
· prancūzų kalbos - 28 dalyvių, trys mokymosi grupės, 
· lenkų kalbos – 36 dalyvių, trys mokymosi grupės,
· esperantų kalbos -9 dalyviai.

	3.2. Informacinių technologijų ir kompiuterinio raštingumo.
	TAU PF studentai  dalyvavo projekte “Prisijungusi Lietuva: efektyvi, saugi ir atsakinga Lietuvos skaitmeninė bendruomenė“, klausytojams surengta  12 IKT mokymų.


	Istorijos  fakulteto 
	 Rezultatas: istorijos fakultetą lankė ir veiklose dalyvavo 146 studentai, organizavo 19 įvairių veiklų, tenkinančių klausytojų poreikius.

	3.3. Savęs pažinimo (psichologijos)
	 Rezultatas: šį fakultetą lankė - 54 studentai. 
8  veiklos, tenkinančių klausytojų poreikius.

	3.4. Sveikatingumo ugdymo.
	Rezultatas: sveikatos  fakultetą lankė ir veiklose dalyvavo 112 studentai. (Veikė linijinių šokių 2 grupės, veiklą perkėlė į virtualią aplinką)

	3.5. Meninio ugdymo. 
	Rezultatas: menų fakultetą lankė ir veiklose dalyvavo 160  studentų ( literatų, dainos klubas „Atgaiva“, fotomėgėjų klubas pradedantiesiems, meno mėgėjų klubas, papuošalai ir interjero puošyba, mezgimas grupės , veiklas perkėlė į virtualią aplinką)

	4 uždavinys. Telkti suaugusiuosius savanoriškai veiklai ir skatinti būti aktyviais demokratinės visuomenės piliečiais – dalyvauti  bendruomenės gyvenime atstovaujant socialinius, kultūros, ekonomikos, aplinkos apsaugos ir kt. interesus.

	Priemonės 

	4.1. Inicijuoti ir įgyvendinti šviečiamąsias
programas/renginius, skirtus Panevėžio ir Panevėžio krašto istorijai pažinti.
	Rezultatas: 2020 m. vyko nuotolinė  IV-oji konferencijos „Iškilios Panevėžio krašto moterys“. Konferenciją youtobe  išklausė 174 klausytojai.

	4.2. Inicijuoti savanoriškas pilietines akcijas/
iniciatyvas Panevėžio kultūros objektams išsaugoti ir pažinti, bendravimui ir socialiniam solidarumui stiprinti.
	Rezultatas: 2020 m. pirmą kartą Panevėžyje organizuota Europos kaimynų diena. Panevėžio švietimo centras,  Panevėžio miesto neformaliojo suaugusiųjų švietimo koordinacinė grupės nariai, Panevėžio vietos bendruomenės nariai, NVO „Lietuvai pagražinti“ draugijos Panevėžio skyrius aktyviai įsitraukė į judėjimą.


	4.3. Skatinti ir inicijuoti visuomenės švietimą ir
domėjimąsi STEAM temomis,  integruoti STEAM kompetencijų ugdymą į  neformaliojo švietimo programas
	Rezultatas: Panevėžio švietimo centras iniciavo Panevėžio gamtos mokslų mokytojams seminarų ciklą STEAM temomis. 2020 m. vyko 40 val.  praktiniai –teoriniai mokymai, dalyvavo 84 klausytojai. 


	4.4. Labdaros–paramos vakaras 
	Rezultatas: organizuotas labdaros–paramos vakaras , tačiau dėl susidariusios situacijos perkeltas 2021m. 

	5. Uždavinys. Informacijos, skirtos motyvuoti suaugusiuosius dalyvauti mokymesi visą gyvenimą, prieinamumo didinimas.

	Priemonė

	5.1. Skelbti informaciją apie neformalųjį suaugusiųjų švietimą Panevėžio miesto savivaldybės interneto svetainėje, vykdyti informacines kampanijas žiniasklaidos priemonėse, interneto svetainėse suaugusiųjų mokymosi motyvacijai didinti . 
	Rezultatas: Panevėžio miesto savivaldybės interneto svetainėje sukurta nuoroda NSŠ veikloms viešinti. 2020 metais kiekvieną mėnesį ,visų bendradarbiaujančių institucijų, teikiančių neformalaus suaugusiųjų švietimo paslaugas,  informaciją apie veiklas buvo talpinama  viešai ir skelbiama Panevėžio miesto savivaldybės internetiniame tinklapyje http://www.panevezys.lt/lt/veiklos-sritys/svietimas-237/neformalus-suaugusiuju-svietimas.htmlSuaugusiųjų neformaliojo švietimo veiklos  viešinamos Panevėžio švietimo centro, Panevėžio miesto savivaldybės viešosios bibliotekos, Panevėžio muzikos mokyklos, Panevėžio suaugusiųjų ir jaunimo mokymo centro interneto svetainėse http://www.ppsc.lt/, 
http://panbiblioteka.lt/lt/,
https://muzikos.panevezys.lm.lt/,
https://www.smc.panevezys.lm.lt/

